নজরুল ইসলাম খান আরও বলেন, আরও আলোচনা করেছি, দেশনেত্রী খালেদা জিয়ার মুক্তি এবং দেশে গণতন্ত্র পুনঃপ্রতিষ্ঠায় আমরা যে নিয়মতান্ত্রিক আন্দোলন করছি তাতে যাতে কোথাও বাধা সৃষ্টি করা না হয়। উনি বলেছেন, এটা উনি সংশ্লিষ্টদের বলবেন। আমরা ২৫ এপ্রিল প্রেস ক্লাব কিংবা বিএনপি অফিসের সামনে মানববন্ধন করতে চাই। আমরা বলেছি, সেটা আমরা যাতে করতে পারি, কোনো বাধা যেন সৃষ্টি না হয়। এছাড়া আমরা শ্রমিক দলের উদ্যোগে মে দিবসে সোহরাওয়ার্দী উদ্যানে শ্রমিক জনসভা করার জন্য সংশ্লিষ্ট কর্তৃপক্ষ ও পুলিশের অনুমতি চেয়েছি। আমরা বলেছি, আপনারা তাদের বলে দেবেন যাতে অনুমতি আমরা পাই। এটি একটি আন্তর্জাতিক দিবস, এ দিবস পালনে কাউকে বাধা দেয়া উচিত হবে না।